El Taller d’Ocupació Burja-Natura 613 II comptarà amb 24 alumnes en les seues diferents especialitats
2025-07-24

L’Ajuntament de Burjassot ha rebut la concessió per a l’execució del projecte de formació i ocupació Burja-Natura 613 II del qual van a poder formar part 24 alumnes i treballadors aturats que complisquen els requisits que s’estipulen en les bases aprovades pel Servei Valencià d’Ocupació i Formació (Servef); BASES per a la selecció d’alumnes que ja es poden consultar en la web del Servef, www.servef.es, i en la web municipal, www.burjassot.org, en la Seu Electrònica de l’Ajuntament, en la secció de Tauler d’anuncis. A més dels alumnes que van a formar part dels tallers, també es va a realitzar la selecció del personal directiu, docent i de suport que impartirà cadascuna de les modalitats dels tallers d’aquest curs.

En el cas del personal directiu, docent i de suport, els interessats a optar a les places hauran de, entre altres requisits, tenir complits els 18 anys i no haver aconseguit els 65 o estar en possessió dels requisits mínims exigits per a cadascun dels llocs de treball que se sol·liciten. En aquest cas, els interessats hauran de presentar tota la documentació que s’assenyala en les bases en el Registre d’Entrada de l’Ajuntament de Burjassot. El termini ha començat hui, 2 de setembre, i hi ha cinc dies hàbils per poder presentar la documentació. L’alumnat serà preseleccionat a través de l’oferta d’ocupació presentada per l’Ajuntament de Burjassot al Servef de Burjassot i aquest últim remetrà a CEMEF un llistat de persones aptes per a participar en el programa i que complisquen els requisits.

Una vegada baremada la documentació, es passarà a la fase d’entrevista, la selecció dels alumnes, com la dels docents i altre personal que complisca amb les bases establides, es realitzarà a través del grup de treball mixt de selecció de participants. Les actes es publicaran en el tauler d’anuncis de la web municipal, www.burjassot.org.

Tres són les modalitats que disposarà enguany el taller: activitats auxiliars en vivers, jardins i centres de jardineria, instal·lació i manteniment de jardins i zones verdes i soldadura. I, en el desenvolupament de les mateixes, l’objectiu és aconseguir la protecció, conservació, millora i restauració de zones verdes i espais enjardinats i la renovació dels equips urbans i les infraestructures recreatives i esportives situades en ells. El projecte s’iniciarà durant el mes d’octubre de 2015 i tindrà una durada de 9 mesos, amb 1.440 hores de formació en alternança amb el treball professional.

En el cas dels alumnes, el taller està dirigit a persones majors de 25 anys, aturades i inscrites com a demandants d’ocupació en el SERVEF, necessitant, per al nivell 2, estar en possessió del graduat en ESO o equivalent i/o qualificació nivell 1, de la branca agrària.

Els Tallers d’Ocupació 2015 són una iniciativa de formació dual en el marc del Pla d’Ocupació conjunta de les Administracions Públiques Valencianes, i està cofinançat per la Generalitat, el Ministeri d’Ocupació i Seguretat Social i, si escau, el Fondo Social Europeu.